Sverre innledet et forhold til en engelsk lord i Dresden, Lord Albert, jarlen av Manningham. I boka følger vi Sverre og Alberts liv i England utover 1900-tallet, bl.a. da de i 1912 organiserer en maleriutstilling i London med de da ukjente kunstnerne Manet, Gaugain, van Gogh og Cézanne. Utstillingen ble totalslaktet i den britiske pressen, og ingen av maleriene ble solgt. Sverre endte dermed opp med to malerier av van Gogh.